За сваё жыццё я пабачыў шмат гіпермаркетаў. Але толькі адзін, што належыць бельгійскай гандлёвай сетцы, мне запомніўся, хаця прамінула больш за дваццаць гадоў, бо там ёсць тое, чаго ў беларускіх не пабачыш. Перад уваходам на касы — вялікія сталы, на якія пакупнікі, пакуль стаяць у чарзе, могуць выкласці тое, што перадумалі браць. І выкладаюць гурбамі. А ўсмешлівыя супрацоўнікі зноў развозяць пакінутае па паліцах. Я разумею, што гэта таксама “фішка”, якой завабліваюць пакупнікоў, але яна мне падабаецца.